Չաուս Մարտոն Կրիշտոֆ

Չաուս Մարտոն Կրիշտոֆ (), բժիշկ։ Բժշկագիտության դոկտոր, պրոֆեսոր։

Կենսագրություն 
Մարտոն Կրիշտոֆը ծնվել է 1797 թվականին Տրանսիլվանիայի Սատմարի մարզի Ֆելշյո-Բանյե քաղաքում։ 1820 թվականին ավարտել է Բուդապեշտի համալսարանի բժշկական ֆակուլտետը։ Պեշտում զբաղվել է բժշկական գործունեությամբ, դասավանդել է Վիեննայի համալսարանի բժշկական ֆակուլտետում, 1831-1848 թվականներին եղել է Հունգարիայի թագավորական համալսարանի բժշկական ֆակուլտետի դեկան, 1848-1860 թվականներին՝ պրոռեկտոր։

Հեղինակ է «Ներքին օրգաններում արյան մարմնիկների շարժման առեղծվածային գործոնները» աշխատության։ Զբաղվել է հունգարական անատոմիայի տերմինաբանության հարցերով։ Մասնակցել է Հունգարիայի հայկական գաղութի հասարակական կյանքին, նյութական օգնություն է ցույց տվել կարիքավոր ուսանողներին, սեփական միջոցներով գնել լաբորատոր սարքեր։ Չաուսի գրքերի մեծ հավաքածուի հիման վրա ստեղծվել է Բուդապեշտի պետական բժշկական գրադարանը։

Պարգևներ 
1859 թվականին Չաուսին շնորհվել է «թագավորական խորհրդատու» տիտղոսը։

Ծանոթագրություններ 

Հունգար բժիշկներ
Հունգարացի պրոֆեսորներ
Բուդապեշտի համալսարանի շրջանավարտներ
Բժշկական գիտությունների դոկտորներ